[Foto's] Meld dié indringerplant aan | Maroela Media
Die “boom van die hemel” Foto verskaf deur die stad Kaapstad via ANA
Die stad Kaapstad het inwoners Maandag versoek om op die uitkyk te wees vir ŉ indringerboom uit China, wat ook as die “boom van die hemel” bekend staan. Inwoners word gemaan om dit by die munisipaliteit aan te meld indien hulle een van dié bome iewers gewaar.
“Dié indringerplant bedreig woonbuurte in Kaapstad en veroorsaak omvattende ekologiese en infrastruktuur-skade,” het Johan van der Merwe, burgemeesterskomiteelid vir energie, omgewingsake en ruimtelike beplanning, gesê. “Dit lyk dalk eksoties en mooi, maar dié boom is ŉ uiters skadelike indringerspesie.”
Volgens Van der Merwe het die munisipaliteit reeds ongeveer 200 berigte ontvang van plekke waar dié boom, veral in die suidelike voorstede in Newlands, Constantia, Wynberg en Claremont voorkom.
Inwoners het ook al die indringerplant aangemeld in Somerset-Wes, Durbanville, Bellville en Kuilsrivier. Dit is ŉ bewys dat die boom reeds na woonbuurte dwarsoor die stad versprei het.
Volgens Van der Merwe moet inwoners so gou as moontlik aanmeld wanneer hulle die boom gewaar, aangesien die plant se wortelstelsel ŉ bedreiging inhou vir stedelike infrastruktuur. Die boom gee ook ŉ allelopatiese chemiese middel af wat die groei van ander plante verhinder.
“Persone wat in fisiese aanraking kom met die boom, veral die blare, kan ook ŉ veluitslag toon en indien dit nie behandel word nie, kan dit tot ŉ erge gejeuk en pyn en ongemak lei,” het Van der Merwe bygevoeg. “In só geval word mediese behandeling moontlik benodig.”
Hy het gesê dit is boonop ingewikkeld om die boom te verwyder, aangesien die boom weer uit stukkies wortel en ŉ ontblote boomstomp kan groei. “Klein steggies kan per hand verwyder word, maar dit is belangrik dat niks van die wortel in die grond oorbly nie.”
Inwoners wat die boom gewaar, word versoek om dit by die stad se Groen Werke-eenheid aan te meld. Stuur ŉ e-pos aan [email protected]
Queenstown-gevangenes weer in hegtenis geneem
Die blare lyk baie soos ‘n Chinese Reënboom s’n – is dit dieselfde boom? Ek hoop rerig nie so nie want ek lief my Chinese Reënboom so baie. Ek het nounet aan die blare gaan vat, en alhoewel dit dieselfde lyk (en die sade dieselfde lyk) laat dit my geensins jeuk nie. Wat is die boom waarvan in die berig gepraat word se wetenskaplike naam?
Is daar geen ander beskrywende inligting oor die boom beskikbaar nie! Ek beveg al vir jare ‘n indringer wat Eskom in nuwe ontwikkelings geplant het toe die behuising vir die Lethabo kragstasie in Vaalpark gedoen is! Die blare op die foto’s lyk vir my dieselfde maar diè pienk saadhuide is nie dieselfde nie! Daarby ruik dit baie sleg as ‘n mens aan die blare sou raak! Die bessies is eetbaar vir voëls wat dit dan so versprei!
Ek haal aan van: http://www.capetowninvasives.org za
“Tree of heaven
A fast growing deciduous tree from China can grow 20m or more. It has smooth stems with pale gray bark, and twigs which are light chestnut brown, especially in the dormant season. In late spring, clusters of small, yellow-green flowers appear near the tips of branches. Seeds are produced on female trees in late summer to early autumn. Fruits are papery, somewhat twisted, winged structures called samaras that are tan to pink-coloured.”
Die Chinas is besig om Afrika oor te neem nie net hul bome nie.
Newlands? Dis seker ‘n voorstad van Cape Town.